CELEX: 22013D0085
Language: mt
Date: 2013-05-03 00:00:00
Title: Deċiżjoni tal-Kumitat Konġunt taż-ŻEE Nru 85/2013 tat- 3 ta’ Mejju 2013 li temenda l-Anness XI (Komunikazzjoni elettronika, servizzi awdjoviżivi u soċjetà tal-informazzjoni) tal-Ftehim ŻEE

31.10.2013   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 291/49
               
            DEĊIŻJONI TAL-KUMITAT KONĠUNT TAŻ-ŻEE
      Nru 85/2013
      tat-3 ta’ Mejju 2013
      li temenda l-Anness XI (Komunikazzjoni elettronika, servizzi awdjoviżivi u soċjetà tal-informazzjoni) tal-Ftehim ŻEE
      IL-KUMITAT KONĠUNT TAŻ-ŻEE,
      Wara li kkunsidra l-Ftehim dwar iż-Żona Ekonomika Ewropea (“il-Ftehim ŻEE”), u b’mod partikolari l-Artikolu 98 tiegħu,
      Billi:
      
                  (1)
               
               
                  Ir-Regolament (KE) Nru 733/2002 tal-Parlament Ewropew u tal-Kunsill tat-22 ta’ April 2002 dwar l-implimentazzjoni tal-Qasam tal-Ogħla Livell.eu (1) għandu jiġi inkorporat fil-Ftehim ŻEE.
               
            
                  (2)
               
               
                  Ir-Regolament tal-Kummissjoni (KE) Nru 874/2004 tat-28 ta’ April 2004 li jippreskrivi r-regoli tal-politika pubblika li jikkonċernaw l-implimentazzjoni u l-funzjonijiet tad-Dominju tal-Ogħla Livell.eu u l-prinċipji li jirregolaw ir-reġistrazzjoni (2) għandu jiġi inkorporat fil-Ftehim ŻEE.
               
            
                  (3)
               
               
                  Ir-Regolament tal-Kummissjoni (KE) Nru 1654/2005 tal-10 ta’ Ottubru 2005 li jemenda r-Regolament (KE) Nru 874/2004 li jippreskrivi r-regoli tal-politika pubblika li jikkonċernaw l-implimentazzjoni u l-funzjonijiet tad-Dominju tal-Ogħla Livell.eu u l-prinċipji li jirregolaw ir-reġistrazzjoni (3) għandu jiġi inkorporat fil-Ftehim ŻEE.
               
            
                  (4)
               
               
                  Ir-Regolament tal-Kummissjoni (KE) Nru 1255/2007 tal-25 ta’ Ottubru 2007 li jemenda r-Regolament (KE) Nru 874/2004 li jippreskrivi r-regoli tal-politika pubblika li jikkonċernaw l-implimentazzjoni u l-funzjonijiet tad-Dominju tal-Ogħla Livell.eu u l-prinċipji li jirregolaw ir-reġistrazzjoni (4) għandu jiġi inkorporat fil-Ftehim ŻEE.
               
            
                  (5)
               
               
                  Ir-Regolament tal-Kummissjoni (KE) Nru 560/2009 tas-26 ta’ Ġunju 2009 li jemenda r-Regolament (KE) Nru 874/2004 li jippreskrivi r-regoli tal-politika pubblika li jikkonċernaw l-implimentazzjoni u l-funzjonijiet tad-Dominju tal-Ogħla Livell.eu u l-prinċipji li jirregolaw ir-reġistrazzjoni (5), kif korrett permezz tal-ĠU L 291, 7.11.2009, p. 42 u ĠU L 80, 20.3.2012, p. 39, għandu jiġi inkorporat fil-Ftehim ŻEE.
               
            
                  (6)
               
               
                  Id-Deċiżjoni tal-Kummissjoni 2003/375/KE tal-21 ta’ Mejju 2003 dwar id-deżinjazzjoni tar-Reġistru tad-Dominju tal-Ogħla Livell.eu (6) għandu jiġi inkorporat fil-Ftehim ŻEE.
               
            
                  (7)
               
               
                  Għaldaqstant, l-Anness XI ta’ mal-Ftehim ŻEE għandu jiġi emendat skont dan,
               
            ADOTTA DIN ID-DEĊIŻJONI:
      Artikolu 1
      Dan li ġej jiddaħħal wara l-punt 5o (imħassar) tal-Anness XI tal-Ftehim ŻEE:
      
                  “5oa.
               
               
                  
                     32002 R 0733: Ir-Regolament (KE) Nru 733/2002 tal-Parlament Ewropew u tal-Kunsill tat-22 ta’ April 2002 dwar l-implimentazzjoni tal-Qasam tal-Ogħla Livell.eu (ĠU L 113, 30.4.2002, p. 1).
               
            
                  5oaa.
               
               
                  
                     32003 R 0375: Id-Deċiżjoni tal-Kummissjoni 2003/375/KE tal-21 ta’ Mejju 2003 dwar id-deżinjazzjoni tar-Reġistru tad-Dominju tal-Ogħla Livell.eu (ĠU L 128, 24.5.2003, p. 29).
               
            
                  5oab.
               
               
                  
                     32004 R 0874: Ir-Regolament tal-Kummissjoni (KE) Nru 874/2004 tat-28 ta’ April 2004 li jippreskrivi r-regoli tal-politika pubblika li jikkonċernaw l-implimentazzjoni u l-funzjonijiet tad-Dominju tal-Ogħla Livell.eu u l-prinċipji li jirregolaw ir-reġistrazzjoni (ĠU L 162, 30.4.2004, p. 40), kif emendat permezz ta’:
                  
                              —
                           
                           
                              
                                 32005 R 1654: Ir-Regolament tal-Kummissjoni (KE) Nru 1654/2005 tal-10 ta’ Ottubru 2005 (ĠU L 266, 11.10.2005, p. 35),
                           
                        
                              —
                           
                           
                              
                                 32007 R 1255: Ir-Regolament tal-Kummissjoni (KE) Nru 1255/2007 tal-25 ta’ Ottubru 2007 (ĠU L 282, 26.10.2007, p. 16),
                           
                        
                              —
                           
                           
                              
                                 32009 R 0560: Ir-Regolament tal-Kummissjoni (KE) Nru 560/2009 tas-26 ta’ Ġunju 2009 (ĠU L 166, 27.6.2009, p. 3), kif korrett permezz tal-ĠU L 291, 7.11.2009, p. 42 u l-ĠU L 80, 20.3.2012, p. 39.
                           
                        Għall-finijiet ta’ dan il-Ftehim, id-dispożizzjonijiet tar-Regolament jinqraw bl-adattament li ġej:
                  Il-listi ta’ ismijiet li tista’ jiġu riservati mill-Islanda, il-Liechtenstein u n-Norveġja rispettivament, kif stabbilit fil-punt 2 tal-Anness, għandhom jinqraw bħala listi tal-ismijiet li jistgħu jiġu reġistrati mill-Islanda, il-Liechtenstein u n-Norveġja rispettivament fil-punt 1 tal-Anness.”
               
            Artikolu 2
      It-testi tar-Regolamenti (KE) Nru 733/2002, (KE) Nru 874/2004, (KE) Nru 1654/2005, (KE) Nru 1255/2007, (KE) Nru 560/2009 u d-Deċiżjoni 2003/375/KE, fil-lingwa Islandiża u dik Norveġiża, li jridu jiġu ppubblikati fis-Suppliment ŻEE ta’ Il-Ġurnal Uffiċjali tal-Unjoni Ewropea, ikunu awtentiċi.
      Artikolu 3
      Din id-Deċiżjoni tidħol fis-seħħ fl-4 ta’ Mejju 2013, sakemm ikunu saru n-notifiki kollha skont l-Artikolu 103(1) tal-Ftehim ŻEE (*).
      Artikolu 4
      Din id-Deċiżjoni tiġi ppubblikata fit-Taqsima ŻEE ta’ Il-Ġurnal Uffiċjali tal-Unjoni Ewropea u fis-Suppliment ŻEE tiegħu.
      
         Magħmul fi Brussell, it-3 ta’ Mejju 2013.
         
            
               Għall-Kumitat Konġunt taż-ŻEE
            
            
               Il-President
            
            Gianluca GRIPPA
         
      
      
         (1)  ĠU L 113, 30.4.2002, p. 1.
      
         (2)  ĠU L 162, 30.4.2004, p. 40.
      
         (3)  ĠU L 266, 11.10.2005, p. 35.
      
         (4)  ĠU L 282, 26.10.2007, p. 16.
      
         (5)  ĠU L 166, 27.6.2009, p. 3.
      
         (6)  ĠU L 128, 24.5.2003, p. 29.
      
         (*)  L-ebda rekwiżiti kostituzzjonali ma huma indikati.